ऑटो एक्‍सपो में छाया स्टार्टअप का जादू, कंपनियों ने लॉन्‍च किए ये वाहन - Hindi News, India TV
‘आटो एक्सपो 2018’ का आयोजन ग्रेटर नोएडा में चल रहा है। यहां पर नयी कंपनियों यानी स्टार्ट अप ने अनेक वाहन पेश किए जिनमें स्कूटर से लेकर बाइक व कारें शामिल हैं।
Written by: India TV Paisa [Updated:09 Feb 2018, 3:41 PM IST]
ग्रेटर नोएडा। हर 2 साल में होने वाले ‘आटो एक्सपो 2018’ का आयोजन ग्रेटर नोएडा में चल रहा है। यहां पर नयी कंपनियों यानी स्टार्ट अप ने अनेक वाहन पेश किए जिनमें स्कूटर से लेकर बाइक व कारें शामिल हैं। मेले में लगभग 12 स्टार्टअप भाग ले रहे हैं। इलेक्ट्रिक दुपहिया टवेंटी टू मोटर्स ने स्मार्ट स्कूटर फ्लो पेश किया जिसकी कीमत 74,740 रुपये है।
कंपनी के सीईओ प्रवीण खरब ने कहा कि हरियाणा में कंपनी की विनिर्माण इकाई दूसरी तिमाही में शुरू हो जाएगी जिसकी क्षमता 50000 वाहन सालाना होगी। अमेरिकी बाइक कंपनी क्लीवलैंड साइकिलवक्र्स ने दो माडल ऐस व मिसफिट यहां पेश किए। कंपनी ने भारत में अपनी साइकिलें बेचने के लिए लैश मेडिसन मोटर से हाथ मिलाया है। कंपनी 2019 तक कम से कम 5000 इकाई बेचने का लक्ष्य लेकर चल रही है।
स्वीडिश इलेक्ट्रिक कार कंपनी यूनिटी ने 2020 तक इलेक्ट्रिक कार पेश करने के लिए बर्ड समूह से हाथ मिलाया है। कंपनी ने अपनी दो सीटों वाली इलेक्ट्रिक कार यूनिटी वन आज पेश की। इलेक्ट्रिक आटो स्टार्टअप मेंजा मेटर्स ने अपना इलेक्ट्रिक मोटरसाइकिल मेंजा लुकाट पेश किया जिसकी कीमत 2,79,999 रुपये है।
Web Title: ऑटो एक्‍सपो में छाया स्टार्टअप का जादू, कंपनियों ने लॉन्‍च किए ये वाहन
Previous Storyसुजुकी मोटरसाइकिल की भारत के लिए बनाई योजना, 2 साल में दोगुनी करेगी वाहनों की बिक्री Next StoryBSNL ने लॉन्‍च किया KOOL ऑफर, इस फ्री सर्विस के साथ 84 दिन तक मिलेगा बिना किसी लिमिट के अनलिमिटेड 4जी डाटा